  Виталий Пронин «Восточный» огазеяськонын ужам мурт ӝегатэмын 4 тонна кидыс лушкамез понна.Полицилэн Кияса ёзэтысьтыз валтӥсь следователь Милана Печникова ивортэ:- Йыртэмась - складын ужам воргорон - толэзь куспын 4 тонна люцерна но клевер кидыс лушказ, солэн огъя дуныз 514 сюрс манет. Пиосмурт тодӥз: склад начар, борддоръёсаз пасьёсыз вань. Озьы ик сое рос-прос ӧз эскере, охранникъёс чаклазы замокъёссэ гинэ.Луэм учыръя Уголовной кодексысь 158-тӥ статьялэн 2-тӥ люкетэзъя (катэз тӥяса, юртъере пырон но лушкаськон) уж ӝутэмын.Огазеяськонлэн кивалтӥсезлы косон келямын — складэз тупатоно, йыруж лэсьтыны мугъёс медаз ни луэ шуыса.Туспуктэмез: pravo.ru Теги: Кияса лушкаськон  